ສານພິດສີໝາກກ້ຽງ ຍັງສືບຕໍ່ ສ້າງບັນຫາສຸຂະພາບ ຢູ່ຫວຽດນາມ
ຫວຽດນາມ ຍັງສືບຕໍ່ ໄດ້ຮັບຜົນກະທົບ ຈາກສານພິດເຄມີຮ້າຍແຮງ ຫຼາຍທົດວັດ ຫຼັງຈາກສົງຄາມ ສິ້ນສຸດລົງ
ສະຫະລັດ ສິ້ນສຸດການພົວພັນ ໃນສົງຄາມຫວຽດນາມ ມາໄດ້ 35 ປີແລ້ວ ແລະສ້າງຕັ້ງ ຄວາມສຳພັນທາງດ້ານການທູດກັບຮ່າໂນ່ຍ ເມື່ອ 15 ປີກ່ອນ ແຕ່ຜົນກະທົບ ທີ່ຍືດເຍື້ອ ຍາວນານ ຈາກບັນຫາຂັດແຍ້ງນີ້ ຍັງມີຢູ່ຕໍ່ມາ ໂດຍສະເພາະແລ້ວ ແມ່ນໃນຮູບຂອງສານ ພິດເຄມີຮ້າຍແຮງ ທີ່ທາງກອງທັບສະຫະລັດນຳໃຊ້ ເພື່ອເຮັດໃຫ້ໃບໄມ້ຫຼົ່ນ ໃນຄວາມພະ ຍາຍາມເພື່ອໃຫ້ສາມາດ ຂັບໄລ່ພວກສັດຕູ ອອກມາຈາກ ເຂດປ່າຕຶບດົງໜາ ສານສີສົ້ມຫຼືສີໝາກກ້ຽງຫລື Agent Orange ເປັນຊື່ລະ ຫັດຂອງສານ ເຄມີຊະນິດນຶ່ງ ທີ່ທາງກອງທັບ ສະຫະລັດ ໄດ້ນຳໃຊ້ໃນລະຫວ່າງສົງຄາມຫວຽດນາມ ສານເຄມີນີ້ໄດ້ ຊື່ດັ່ງກ່າວມາຈາກແຖບສີໝາກກ້ຽງ ທີ່ຕິດຢູ່ໃນກະຖັງທີ່ໃຊ້ ບັນຈຸສານນີ້ເພື່ອສົ່ງອອກນັ້ນ ກະປະມານວ່າ ມີການສີດ ສານສີໝາກກ້ຽງ ຮອດ 45 ລ້ານລິດ ໃສ່ບາງເຂດຂອງ ຫວຽດນາມ ລາວ ແລະກຳປູເຈຍ ເມື່ອໄວໆມານີ້ ຄະນະຜູ້ແທນຈາກຫຼາຍໆສາສະໜາ ຂອງ ສະຫະລັດ ໄດ້ເດີນທາງກັບຄືນມາ ຈາກການໄປຢ້ຽມຢາມ ຫວຽດນາມ ຣັບບາຍ Steve Gutow ຊຶ່ງເປັນປະທານ ແລະຫົວໜ້າບໍລິຫານຂອງສະພາ ສາສະໜາຢິວ ເພື່ອກິດປະຊາ ກ່າວວ່າ ທ່ານມີຄວາມຕື່ນຕົກໃຈກ່ຽວກັບຜົນກະທົບ ທີ່ຍັງມີ ຢູ່ຕໍ່ມາ ຂອງສານສີໝາກກ້ຽງ ລັດຖະສະພາສະຫະລັດ ໄດ້ອະນຸມັດເງິນ 3 ລ້ານໂດລາ ສຳລັບສົກປີ 2007 ແລະໄດ້ອະນຸ ມັດ ເງິນຈຳນວນດັ່ງກ່າວນີ້ ອີກຄັ້ງນຶ່ງ ສຳລັບສົກປີ 2009 ແລະ 2010 ເພື່ອດຳເນີນການ ກ່ຽວກັບສານສີໝາກກ້ຽງ ແລະສານພິດໄດອອ໊ກຊິນ ຢູ່ທີ່ປະເທດຫວຽດນາມ ນອກນັ້ນແລ້ວ ໂຄງການນີ້ ຍັງໄດ້ຮັບການສະໜັບສະໜຸນ ທາງດ້ານການເງິນຈາກມູນນິທິ Ford ແລະມູນ ນິທິອື່ນໆ ຂອງສະຫະລັດ ຫລາຍໆອົງການ ຂອງສະຫະປະຊາຊາດ ແລະລັດຖະບານຂອງ ປະທດຕ່າງໆ ມາຮອດປັດຈຸບັນ ມີການລະດົມເງິນໄດ້ແລ້ວ ປະມານ 30 ລ້ານໂດລາ ແຕ່ຄຸນພໍ່ Caroll Baltimore Sr ປະທານສະມັດຊາແຫ່ງຊາດກ້າວໜ້າ ຂອງກຸ່ມສາສະ ໜາບັບຕິສ ກ່າວວ່າ ຍັງມີຫລາຍສິ່ງຫຼາຍຢ່າງຕື່ມອີກ ທີ່ຈະຕ້ອງໄດ້ກະທຳ ຄຸນພໍ່ Baltimore ເວົ້າວ່າ ຄວາມເສຍຫາຍ ແມ່ນໄລຍະຍາວ ແລະຈຸດທີ່ຍັງເປັນບັນຫາ ແມ່ນມີຢູ່ຢ່າງຫຼວງຫຼາຍ ເຊັ່ນໂຕຢ່າງ ທີ່ເມືອງດານັງ ດິນແມ່ນຍັງເປົ່າແປນ ເປັນດິນໂລ້ນ ບໍ່ມີຫຍ້າເລີຍ ສ່ວນຄຸນແມ່ Maureen Fielder ຈາກສາສະໜາກາໂຕລິກ ກໍພົບວ່າ ສະຖານະການ ແມ່ນຍັງຮ້າຍແຮງຢູ່ ເຖິງແມ່ນໄລຍະເວລາໄດ້ຜ່ານມາດົນກວ່າ 3 ທົດສະວັດແລ້ວກໍຕາມ ຄຸນແມ່ Fielder ກ່າວວ່າ: ລັດຖະບານຫວຽດນາມ ແລະບໍລິສັດຊ່ຽວຊານເອກກະຊົນ Hatfield Consulting of North Vancouver ຈາກປະເທດການາດາ ໄດ້ທຳການຊັ່ງຊາຕີລາຄາຫຼາຍໆຄັ້ງກ່ຽວ ກັບສານພິດໄອອອ໊ກຊິນ ທີ່ຍັງຕົກຄ້າງ ຕາມສະພາບແລດລ້ອມ ໃນບໍລິເວນອ້ອມແອ້ມ ສະໜາມບິນເມືອງດານັງ ແລະຢູ່ໃນເລືອດ ແລະໃນນໍ້ານົມຂອງແມ່ລູກອ່ອນ ທີ່ອາໄສຢູ່ ໃນເຂດດັ່ງກ່າວເວລານີ້ ຜົນການຊັ່ງຊາທີ່ວ່ານີ້ ພາໃຫ້ມີການເຂົ້າໃຈດີຂຶ້ນ ກ່ຽວກັບບັນ ຫາຢູ່ເມືອງດານັງ ບ່ອນທີ່ກໍາລັງມີການສຶກສາເບິ່ງ ກ່ຽວກັບຄວາມເປັນໄປໄດ້ ໃນການດຳ ເນີນ ຄວາມພະຍາມ ເພື່ອປົວແປງ ທາງດ້ານຊີວະວິທະຍາ ສຳລັບຄຸນພໍ່ສາສະໜາຍິວ ຫລືຣັບບາຍ Gutow ແລ້ວ ແມ່ນບໍ່ຈຳເປັນ ຈະຕ້ອງທຳການສຶກສາ ເພື່ອຢາກຮູ້ຈັກຂອບ ເຂດ ຄວາມຮ້າຍແຮງ ຂອງບັນຫານີ້ ຊຶ່ງທ່ານກ່າວວ່າ: ການພົບເຫັນໃນການສຶກສາຄັ້ງຕໍ່ມາໃນປີ 2009 ສະແດງວ່າ ມາດຕະການ ຊ່ອຍບັນເທົາ ຊົ່ວຄາວ ໃນປີ 2007 ນັ້ນ ໄດ້ປະສົບຄວາມສຳເລັດ ໃນການຫຼຸດຜ່ອນ ການແຜ່ແບຂອງ ປະຊາຊົນ ໃສ່ສານພິດໄດອອ໊ກຊິນ ຢູ່ໃນເຂດນັ້ນ ແຕ່ຄວາມເສຍຫາຍ ອັນຍາວນານ ແມ່ນເປັນທີ່ປະຈັກແຈ້ງຕໍ່ສາຍຕາຂອງບັນດາສະມາຊິກຂອງຄະນະຜູ້ແທນ ຈາກຫຼາຍໆສາສະໜາ ເວລາເຂົາເຈົ້າເຫັນ ພວກເດັກນ້ອຍຊາວຫວຽດນາມ ທີ່ດິ້ນຮົນຕໍ່ສູ້ ກັບບັນຫາທາງດ້ານຮ່າງ ກາຍ ແລະຮູບຮ່າງທີ່ບໍ່ສົມປະກອບ ຂອງເຂົາເຈົ້າ ຄຸນແມ່ Fielder ກ່າວວ່າ: ຄຸນແມ່ Maureen Fielder ເວົ້າວ່າ ຜົນກະທົບຂອງສານເຄມີທີ່ຍັງຫຼົງເຫຼືອຢູ່ນັ້ນແມ່ນຈະ ແຈ້ງ ເຖິງແມ່ນການພົວພັນໂດຍກົງ ຂອງສານເຄມີເຫຼົ່ານີ້ ກັບບັນຫາສຸຂະພາບນັ້ນຍັງບໍ່ທັນ ພົບເຫັນເທື່ອ ກໍຈິງ ຄວາມຄິດກ່ຽວກັບວ່າ ຄວນມີການຈັດຕັ້ງກຸ່ມສົນທະນາຫາລືລະຫວ່າງປະຊາຊົນກັບປະຊາຊົນ ກ່ຽວກັບສານສີໝາກກ້ຽງນີ້ ໄດ້ມີການສຳຫຼວດ ເປັນເທື່ອທຳອິດ ໂດຍມູນນິທິ Ford ໃນປີ 2006 ກຸ່ມສົນທະນາຫາລື ຊຶ່ງບໍ່ແມ່ນອົງການ ສໍາລັບຈັດຕັ້ງປະຕິບັດ ຫຼືອົງການຊອກຫາ ເງິນທຶນນັ້ນ ໄດ້ຖືກຈັດຕັ້ງຂຶ້ນມາ ຢ່າງເປັນທາງການ ໃນເດືອນກຸມພາປີ 2007 ຊຶ່ງເປັນ ການລິເລີ້ມ ຂອງເອກກະຊົນ ທຳມະດາສາມັນ ພວກນັກວິທະຍາສາດ ແລະພວກກຳນົດນະ ໂຍບາຍ ທັງຢູ່ໃນສະຫະລັດ ແລະຫວຽດນາມ ທີ່ດຳເນີນງານ ກ່ຽວກັບບັນຫາຕ່າງໆ ທີ່ລັດ ຖະບານຂອງປະເທດທັງສອງ ໄດ້ພົບເຫັນນັ້ນ